**แบบสรุปแผนงาน/โครงการที่สอดคล้องกับยุทธศาสตร์ชาติ และการปฏิรูปประเทศ** ชื่อโครงการ โครงการพัฒนาระบบบริหารจัดการและเชื่อมโยงข้อมูลเพื่อวิเคราะห์ยุทธศาสตร์และแผนงาน

🞏 โครงการต่อเนื่อง 🞏 โครงการใหม่

* 1. **หน่วยงานรับผิดชอบ** สำนักนโยบายและยุทธศาสตร์ สำนักงานปลัดกระทรวงพลังงาน กระทรวงพลังงาน
  2. **ผู้ติดต่อประสานงาน (contact person)**

**ชื่อ-นามสกุล** นางสาว ลัคนา คำเจริญ **โทรศัพท์** 021406334  
**โทรสาร** - **E-mail address** lukkana@energy.go.th

1. **หลักการและเหตุผล**

สำนักงานปลัดกระทรวงพลังงาน มีภารกิจเกี่ยวกับการพัฒนายุทธศาสตร์และแปลงนโยบายของกระทรวงเป็นแผนการปฏิบัติงาน จัดหาสรรพยากร และบริหารราชการทั่วไปของกระทรวง เพื่อให้บรรลุเป้าหมายและเกิดผลสัมฤทธิ์ โดยกองยุทธศาสตร์และแผนงาน สำนักงานปลัดกระทรวงพลังงาน เป็นหนึ่งในหน่วยงานหลัก ปฏิบัติหน้าที่ เช่น (1) ศึกษา วิเคราะห์ จัดทำข้อมูล เพื่อเสนอแนะนโยบายและกลยุทธ์ในการจัดทำแผนงาน โครงการ และแผนการปฏิบัติราชการของกระทรวง (2) จัดทำและพัฒนาแผนยุทธศาสตร์
(3) ประสานนโยบายและแผนไปสู่การปฏิบัติ รวมทั้งเร่งรัด ติดตาม และ ประเมินผลการปฏิบัติงานของหน่วยงานในสังกัดกระทรวง (4) ประสานบูรณาการ ขับเคลื่อนยุทธศาสตร์ และพัฒนาระบบบริหารจัดการพลังงานในภูมิภาค และ (5) ประชาสัมพันธ์และเผยแพร่กิจกรรมและการปฏิบัติราชการ
เพื่อให้สามารถดำเนินภารกิจตามที่กล่าวมาข้างต้นได้อย่างมีประสิทธิภาพและเกิดผลสัมฤทธิ์ สำนักงานปลัดกระทรวงพลังงานได้นำระบบเทคโนโลยีสารสนเทศ (information technology : IT) มาใช้
ตามฝ่ายงานภายในบางส่วน เช่น มีการพัฒนาและใช้งานระบบติดตามการดำเนินการเพื่อการบริหารนโยบายและแผนยุทธศาสตร์พลังงาน แต่ยังมีลักษณะที่ยังไม่สามารถเชื่อมกระบวนการทำงานแบบไร้รอยต่อ เช่น มีการบันทึกข้อมูลซ้ำซ้อน และยังไม่สามารถเก็บข้อมูลการทำงานแบบรวมศูนย์ ด้วยลักษณะเหล่านี้จึงนำไปสู่ความท้าทายในการปฏิบัติงาน เช่น การใช้ระยะเวลาในการติดต่อ ต้นทุนการเก็บข้อมูลที่สูงขึ้นจากการเก็บข้อมูลชุดเดียวกันแบบกระจัดกระจาย และโอกาสเกิดข้อผิดพลาดจากการบันทึกข้อมูลซ้ำซ้อน ความท้าทายที่เกิดขึ้นส่งผลต่อประสิทธิภาพการปฏิบัติงาน โดยเฉพาะกระบวนงานที่ต้องประสานกับหน่วยงานระดับกรมและสำนักงานพลังงานจังหวัด ซึ่งการการนำระบบ IT มาใช้สนับสนุนการทำงาน จำเป็นต้องมีแผนที่นำทางการดำเนินที่ชัดเจน รวมถึงการปรับกระบวนทัศน์ของบุคลากรให้มีความพร้อมในการเปิดรับการดำเนินงานด้วยระบบดิจิทัล

1. **วัตถุประสงค์**

1.เพื่อปรับปรุงกระบวนงานในกองยุทธศาสตร์และแผนงาน สำนักงานปลัดกระทรวงพลังงานให้สามารถเชื่อมโยงระบบงานต่าง ๆ ระหว่างกันได้อย่างไร้รอยต่อด้วยเทคโนโลยีดิจิทัล
2.เพื่อให้การบริหารงานภายในองค์กรและการให้บริการประชาชนสามารถดำเนินงานได้อย่างมีประสิทธิภาพและสะดวกรวดเร็ว
3.เพื่อวางแผนที่นำทางมุ่งสู่เป้าหมายการเป็นองค์กรดิจิทัลเต็มรูปแบบ (Fully Digitized) สอดคล้องตามนโยบายภาครัฐในการขับเคลื่อนรัฐบาลดิจิทัลของประเทศ รองรับการเชื่อมต่อกับระบบงานอื่นภายในสำนักงานปลัดกระทรวงพลังงานและหน่วยงานอื่น ๆ ต่อไปในอนาคต

1. **ผลผลิต (Output)**

1. ระบบบริหารจัดการและเชื่อมโยงข้อมูลเพื่อวิเคราะห์ยุทธศาสตร์และแผนงาน (Enterprise Resource Planning: ERP) ในการวิเคราะห์ยุทธศาสตร์และจัดทำแผนงาน
2.รายงานโครงการพัฒนาระบบบริหารจัดการและเชื่อมโยงข้อมูลเพื่อวิเคราะห์ยุทธศาสตร์และแผนงาน

**ผลลัพธ์ (outcome)**

1. กระบวนการปฏิบัติงานของกองยุทธศาสตร์และแผนงาน สำนักงานปลัดกระทรวงพลังงานลดขั้นตอนการทำงานลง ใช้เวลารวดเร็วขึ้น เกิดข้อผิดพลาดน้อยลง และนำไปสู่วัฒนธรรมแห่งการพัฒนาอย่างต่อเนื่อง
2. บุคลากรของสำนักงานปลัดกระทรวงพลังงานเห็นความสำคัญของการนำระบบดิจิทัลมาใช้ในกระบวนการทำงาน และสร้างวัฒนธรรมแห่งการพัฒนาอย่างต่อเนื่อง

**ดัชนีชี้วัดความสำเร็จ (KPIs)**

1.ความสำเร็จของการการดำเนินงานตามกระบวนการทำงานและจัดการฐานข้อมูลของ สำนักงานปลัดกระทรวงพลังงาน กระทรวงพลังงาน
2.บุคลากรกลุ่มเป้าหมายมีศักยภาพและกระบวนทัศน์ที่พร้อมสู่การใช้งานระบบการวางแผนทรัพยากรขององค์การ

1. **ผลที่คาดว่าจะได้รับ**

1. ผู้บริหารระดับสูง ผู้บริหารระดับกลาง และเจ้าหน้าที่ของสำนักงานปลัดกระทรวงพลังงาน ตระหนักถึงโอกาสในการปรับปรุงกระบวนการทำงานให้มีประสิทธิภาพ และผลักดันให้เกิดการยอมรับ ตลอดจนรับข้อเสนอการปรับปรุงกระบวนการทำงานไปถือปฏิบัติ
2. เจ้าหน้าที่ผู้ปฏิบัติหน้าที่ตามกระบวนการทำงานและระบบข้อมูลได้นำระบบ ERP ไปปรับใช้ ทำให้สามารถดำเนินงานได้อย่างมีประสิทธิภาพและสะดวกรวดเร็วมากยิ่งขึ้น

1. **กลุ่มเป้าหมายผู้ได้รับผลประโยชน์**

บุคลากรกระทรวงพลังงาน

1. **ระยะเวลาดำเนินโครงการ**  01 ตุลาคม 2564 – 01 กันยายน 2565
2. **ความสอดคล้อง**
   1. **เป้าหมายยุทธศาสตร์ชาติ**

* 1. **ยุทธศาสตร์ชาติด้าน (ลำดับแรก)**

▸ ยุทธศาสตร์ชาติด้านการสร้างความสามารถในการแข่งขัน

- เป้าหมาย

- 2. ประเทศไทยมีขีดความสามารถในการแข่งขันสูงขึ้น

▸ ยุทธศาสตร์ชาติด้านการสร้างความสามารถในการแข่งขัน

- ประเด็น

- 4. โครงสร้างพื้นฐาน เชื่อมไทย เชื่อมโลก

- 4. พัฒนาโครงสร้างพื้นฐานเทคโนโลยีสมัยใหม่

* 1. **ยุทธศาสตร์ชาติด้าน (ลำดับรอง)**
  2. **แผนการปฏิรูปประเทศด้าน**
  3. **แผนพัฒนาเศรษฐกิจและสังคมแห่งชาติ ฉบับที่ 12 ยุทธศาสตร์**

**แผนความมั่นคงแห่งชาติ ด้าน**

* 1. **แผนแม่บทภาคใต้ยุทธศาสตร์ชาติ** แผนแม่บทภายใต้ยุทธศาสตร์ชาติ ประเด็นโครงสร้างพื้นฐาน ระบบโลจิสติกส์ และดิจิทัล
  2. **นโยบายรัฐบาล ด้าน** *ไม่มีข้อมูล*
  3. **แผนของหน่วยงาน**

1. **วงเงินงบประมาณที่ดำเนินการ** ................12,000,000................ **บาท** ประกอบด้วย

**กรณีของบประมาณแผ่นดิน**

☑ งบประมาณที่หน่วยงานขอโดยตรง จำนวนเงิน ....... 12,000,000........ บาท

☐ งบประมาณที่ขอผ่านหน่วยงานอื่น จำนวนเงิน ............. บาท

ระบุชื่อหน่วยงานอื่นที่ได้รับงบประมาณ .......ไม่มีข้อมูล.......

**กรณีใช้งบประมาณจากแหล่งอื่น**

☐ เงินกู้ ภายในประเทศ ..............…………… บาท   
 ภายนอกประเทศ ................................ บาท

☐เงินรายได้ของหน่วยงาน จำนวนเงิน ............................. บาท

☑อื่นๆ โปรดระบุ

จำนวนเงิน …….0…….. บาท

1. **แผนการใช้จ่ายเงินงบประมาณ**

|  |  |  |  |  |  |
| --- | --- | --- | --- | --- | --- |
| แผนการปฏิบัติงาน | แผนการใช้จ่ายเงินงบประมาณ | | | | รวม |
| ไตรมาสที่ 1 | ไตรมาสที่ 2 | ไตรมาสที่ 3 | ไตรมาสที่ 4 |
| ปีงบประมาณ 2565 | 3,000,000 | 3,000,000 | 3,000,000 | 3,000,000 | 12,000,000 |
| **รวมทั้งสิ้น** | | | | | **12000000** |